तेलेंगाना राज्योनि राजथावनि नोगोरमा हाइदराबादनि सिङाव थानाय कचेगडा रेलवे ष्टेसन खाथिनि ट्रेन लामायाव मोननै रेल गाड़िनि गेजेराव गिख्रंथाव सौग्रावनाय सोमजियो। फुंबिलिनि 10.30 रिंगायाव जाफ्लेनाय रेलगाड़िनि गिख्रंथाव सौग्रावनाय जाथायाव गंसे रेलगाड़िनि सालायगिरि जों लोगोसे गुबुन सा 6 हान्थियारिया गोब्राबै जोखोम जायो होन्ना मोनथिनो हानाय जादों। बै जोखोम जानांनाय सा 6 हान्थियारि सुबुंफोरखौ थाबथाबैनो गुबुन गुबुन हान्थियारि सुबुंनि मददजों असमानिया देहा फाहामसालियाव गाहाम फाहामथायनि थाखाय दैथायहरनाय जायो। सा 6 निनो सानै हान्थियारि एसे फाहामनायावनो हगारनाय जायो।